શેરબજારની ગતિવિધિથી સતત અવગત રહેલા લોકોને ચોક્કસ ધ્યાનમાં હશે કે ભારતમાં લોકસભાની ચૂંટણી પહેલા કેટલાક ખાસ બેંકિંગ , ઇન્ફ્રાસ્ટ્ર્કચર અને મેટલ સ્ટોક્સ રોકાણકારોના અતિ પ્રિય સ્ટોક્સ હતા . ચૂંટણી પૂરી થતા જ તેમાં કોઇ લેવાલ રહ્યા નથી . કેટલાક ખાસ શેરોમાં 30થી 50 ટકા સુધીનો કડાકો જોવા મળ્યો હતો . કેન્દ્રમાં સ્થિર સરકાર આવવા છતાં આ ઘટાડો નોંધાયો છે . આ ઉપરથી સ્પષ્ટ થઇ જાય છે કે રોકાણકારો માત્ર સ્થિર સરકાર અને ફાયદાકારક આર્થિક નીતિઓના દમ પર સ્ટોક્સમાં રોકાણ કરવાનું જોખમ લેતા નથી . અહીં અમે એવા કેટલાક સ્ટોક્સની વાત કરી છે જેમાં છેલ્લા કેટલાક મહિનાઓમાં અચાનક ઘટાડો નોંધાયો છે . સરકારી બેંકોમાં અનેક સુધારા થવાની શક્યતાઓ વ્યક્ત થઇ રહી છે ત્યારે રોકાણકારોએ રિયાલિટી ચેક કરીને તેની વાસ્તવિક સ્થિતિ બહાર લાવી છે . ચાલો છેલ્લા ત્રણ મહિનામાં પછડાટ ખાનારા સરકારી બેંક સ્ટોક્સની વિગતો જોઇએ . . .